החזית הרומנית (האימפריה הרוסית)

החזית הרומנית (ברוסית: Румынский фронт) של צבא האימפריה הרוסית, הייתה חזית רוסית שפעלה במלחמת העולם הראשונה.

היסטוריה
החזית הוקמה במהלך מלחמת העולם הראשונה בשנת 1916, ולמפקדה מונה ולדימיר זכארוב. החזית הוקמה על בסיס המטה של ארמיית הדנובה. מטרתה של הארמייה הייתה לסייע לממלכת רומניה, בעלת בריתה של רוסיה, במלחמתה כנגד מעצמות המרכז. דה פקטו, מפקד החזית היה פרדיננד הראשון, מלך רומניה, אולם בפועל מפקדיה היו קצינים רוסיים שמונו בידי הסטאבקה. החזית כללה בתחילה רק יחידות רוסיות, אולם בהמשך סופחו אליה גם שתי ארמיות רומניות. בשנת 1918, בעקבות המהפכה הרוסית, התפוררה החזית, ורוב חייליה נמלטו אל הרפובליקה הדמוקרטית המולדובנית, או אל הרפובליקה העממית של אוקראינה.

סדר כוחות
 הארמייה הרביעית הרוסית
 הארמייה השישית הרוסית
 הארמייה התשיעית הרוסית
 הארמייה הראשונה הרומנית
 הארמייה השנייה הרומנית
 הארמייה השמינית הרוסית

מפקדים
 גנרל חיל הפרשים ולדימיר זכארוב (12 בדצמבר 1916 - 1 באפריל 1917)
 גנרל חיל הרגלים דמיטרי שצ'רבצ'וב (1 באפריל 1917 - 25 במרץ 1918)

חזיתות האימפריה הרוסית במלחמת העולם הראשונה
החזית המזרחית במלחמת העולם הראשונה
רומניה במלחמת העולם הראשונה